Legal Document

Category: 20

Text:
2. ΚΑΝΟΝΙΣΜΟΣ υπ’ αριθ. 13 της 13 Ιαν./12 Φεβρ. 1981 (ΦΕΚ Α΄ 35) Περί Εκκλησιαστικών Υποτροφιών. Έχουσα υπ’ όψει: 1.Την διάταξιν της παρ. 3 άρθρ. 43 του Νόμ. 590/77 «περί του Καταστατικού Χάρτου της Εκκλησίας της Ελλάδος». 2.Την υπ’ αριθ. 7513/1051/24.8.1978 Γνωμοδότησιν της Ν.Υ.Ε. 3.Την υπ’ αριθ. 1/22.9.1978 Πράξιν του Α.Υ.Σ.Ε. ΨΗΦΙΖΕΙ Τον υπ’ αριθ. 13/1981 Κανονισμόν «περί Εκκλησιαστικών Υποτροφιών», έχοντα ούτω: ΚΑΝΟΝΙΣΜΟΣ υπ’ αριθ. 13/1981 «Περί Εκκλησιαστικών Υποτροφιών» ΚΕΦΑΛΑΙΟΝ Α΄ Φορεύς, σκοπός, αριθμός Υποτροφιών Άρθρ.1.-1.Κεντρικός φορεύς πασών των Εκκλησιαστικών Υποτροφιών τυγχάνει η Διαρκής Ιερά Σύνοδος, δια της οποίας χορηγούνται: α)Αι υποτροφίαι, αι προτεινόμεναι υπό της Συνοδικής Επιτροπής Διορθοδόξων και Διαχριστιανικών Σχέσεων. β)Αι ιεραποστολικαί υποτροφίαι, αι προτεινόμεναι υπό του Κεντρικού Συμβουλίου της Αποστολικής Διακονίας. γ)Αι υποτροφίαι, αι παρεχόμεναι υπό του Παγκοσμίου Συμβουλίου Εκκλησιών. δ)Αι υπό των Ιερών Μητροπόλεων ή εξ οιασδήποτε άλλης πηγής παρεχόμεναι υποτροφίαι. 2.Αι εκκλησιαστικαί υποτροφίαι χορηγούνται δια καθαρώς εκκλησιαστικούς σκοπούς, ήτοι προς δημιουργίαν στελεχών της Εκκλησίας, είτε εις Έλληνας Ορθοδόξους κληρικούς ή υποψηφίους κληρικούς δια μεταπτυχιακάς σπουδάς εις το εξωτερικόν, είτε εις αλλοδαπούς, ορθοδόξους ή και μη ορθοδόξους, δια σπουδάς Θεολογικάς ή μεταπτυχιακάς εν Ελλάδι. Άρθρ.10.-1.Η διάρκεια της υποτροφίας ορίζεται αρχικώς μεν δι’ έν ακαδημαϊκόν έτος, ήτοι από 1ης Οκτωβρίου μέχρι 31ης Ιουλίου, δυναμένη να παραταθή, ουχί όμως και να υπερβή προκειμένου μεν περί σπουδών πανεπιστημιακών την πενταετίαν, προκειμένου δε περί σπουδών μεταπτυχιακών την τριετίαν. 2.Ειδικώς δια την υποβολήν διδακτορικού διπλώματος η υποτροφία δύναται να παραταθή επί δύο έτη εισέτι. Η παράτασις δίδεται κατόπιν βεβαιώσεως του καθηγητού μετά του οποίου εργάζεται ο υποψήφιος. 3.Η υποτροφία διακόπτεται εφ’ όσον ο υπότροφος. α)Δεν παρουσιάζει πρόοδον εις τας σπουδάς του. β)δεν επιδεικνύη το πρέπον ήθος. γ)διαπιστωθή ότι λαμβάνει υποτροφίαν και παρ’ άλλης τινός πηγής. δ)φοιτά και εις άλλην Σχολήν. ε)δεν τηρεί τους όρους του παρόντος Κανονισμού. «4. παρατεινομένης της υποτροφίας, συνεχίζεται η καταβολή της χρηματικής  επιχορηγήσεως εις τον αλλοδαπόν υπότροφον κατά τους μεταξύ των ακαδημαϊκών ετών παρεμβαλλομένους δύο θερινούς μήνας Αύγουστον και Σεπτέμβριον. 5. Κατά την κρίσιν της Ιεράς Συνόδου παρέχεται η δυνατότης παρατάσεως της καταβολής της χορηγουμένης υποτροφίας εις τους έλληνας και τους αλλοδαπούς υποτρόφους μετά την λήξιν της πενταετίας ή της τριετίας, δια την ολοκλήρωσιν των σπουδών αυτών, εν η περιπτώσει δεν ηδυνήθησαν ούτοι άνευ υπαιτιότητος αυτών ίνα ολοκληρώσει ταύτας εμπροθέσμως, κατά το προβλεπόμενον υπό του Κανονισμού  χρονικόν διάστημα.  Οι μέσα σε «» παρ. 4 και 5 προστέθηκαν από το άρθρ. 1 του υπ’αριθ. 119/1999/2 Μαρτ.-19 Μαϊου 1999 (ΦΕΚ Α΄98) Κανονισμού της Ιεράς Συνόδου κατωτ., αριθ. 3. Άρθρ.11.-Οι υπότροποι υποχρεούνται να υποβάλλουν εις την Υποεπιτροπήν Υποτροφιών τα κάτωθι δικαιολογικά το βραδύτερον μέχρι της 30ης Απριλίου. α)Αίτησιν μετά βιογραφικού σημειώματος, διαλαμβάνοντος περί της ιθαγενείας, τόπου και χρόνου γεννήσεως, σπουδών, εκκλησιαστικής καταστάσεως και τυχόν εκκλησιαστικής ή επιστημονικής δραστηριότητος αυτών. β)Συστατικόν γράμμα της οικείας Εκκλησιαστικής Αρχής. γ)τίτλους σπουδών εν φωτοαντιγράφω. δ)κατ’ έτος πιστοποιητικόν περί της πορείας των σπουδών αυτών. ε)πιστοποιητικόν υγείας, εκδιδόμενον υπό των υγειονομικών υπηρεσιών της χώρας του υποτρόφου. ΚΕΦΑΛΑΙΟΝ Δ΄ Γενικαί Διατάξεις Άρθρ.12.-1.Εις τους Έλληνας υποτρόφους εις το εξωτερικόν χορηγείται μηνιαίως χρηματικόν ποσόν, καθοριζόμενον εις τας αρχάς Σεπτεμβρίου εκάστου έτους υπό της Ιεράς Συνόδου αναλόγως των τιμαριθμικών αναπροσαρμογών. 2.Εις τους εν Ελλάδι υποτρόφους εξ αλλοδαπής χορηγείται μηνιαίως χρηματικόν ποσόν καθοριζόμενον ομοίως ως εν τη ανωτέρω παραγράφω. 3.Οι εν Ελλάδι υπότροφοι υποχρεούνται κατά κανόνα να διαμένουν εις εκκλησιαστικά ιδρύματα (οικοτροφεία κ.λπ.), εκτός αν είναι έγγαμοι. 4.Προτάσσει της Υποεπιτροπής Υποτροφιών, δύναται η Ιερά Σύνοδος, να χορηγή ηυξημένην κατά το ήμισυ υποτροφίαν εις τους εκ των αλλοδαπών τυχόν εγγάμους κληρικούς. Άρθρ.13.-1.Τον κατάλογον των Ελλήνων υποψηφίων υποτρόφων συντάσσει η Υποεπιτροπή Υποτροφιών κατά μήνα Μάϊον και υποβάλλει αυτόν εντός του αυτού μηνός δια της Συνοδικής Επιτροπής Διορθοδόξων και Διαχριστιανικών Σχέσεων εις την Διαρκή Ιεράν Σύνοδον προς έγκρισιν. 2.Αι σχετικαί αποφάσεις της Διαρκούς Ιεράς Συνόδου κοινοποιούνται εις την Συνοδικήν Επιτροπήν, αρμοδίαν ούσαν δια την εκτέλεσιν αυτών. 3.Οι επιλεγέντες υπότροφοι οφείλουν όπως δηλώσουν προ του μηνός Αυγούστου, αν θα κάμουν χρήσιν της χορηγηθείσης υποτροφίας. ΚΕΦΑΛΑΙΟΝ Ε΄ Διατάξεις Μεταβατικαί Άρθρ.14.-Αι προ της ψηφίσεως του παρόντος χορηγηθείσαι υποτροφίαι, αι μη προβλεπόμεναι υπό των διατάξεων αυτού, συνεχίζονται μέχρι 31ης Ιουλίου, ήτοι μέχρι λήξεως του ακαδημαϊκού έτους, καθ’ ο εκυρώθη ο παρών Κανονισμός. (Αντί για τη σελ. 212,43(α)  Σελ.212,43(β)  Τεύχος 1315 Σελ. 55 Εκκλησιαστικές Υποτροφίες 33.Δ.ζ.2 Άρθρ.15.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, καταργουμένου του υπ’ αριθ.40/1972 Κανονισμού «περί χορηγήσεως Εκκλησιαστικών Υποτροφιών». Άρθρ.2.-1.Ειδικώς ο αριθμός των υπό της Συνοδικής Επιτροπής Διορθοδόξων και Διαχριστιανικών Σχέσεων χορηγουμένων υποτροφιών καθορίζεται συνολικώς εις 27. 2.Αι εκκλησιαστικαί υποτροφίαι κατανέμονται ως εξής: α)16 χορηγούνται εις αλλοδαπούς δια σπουδάς Θεολογικάς ή μεταπτυχιακάς εν Ελλάδι. β)11 εις Έλληνας Ορθοδόξους, κατά προτίμησιν κληρικούς ή υποψηφίους κληρικούς, πτυχιούχους Ελληνικών Θεολογικών Σχολών δια μεταπτυχιακάς Θεολογικάς σπιουδάς εις το εξωτερικόν. 3.Εκ των δια σπουδάς αλλοδαπών εν Ελλάδι προοριζομένων υποτροφιών εξ δύνανται να χορηγούνται εις μη Ορθοδόξους. 4.Ο αριθμός των ιεραποστολικών υποτροφιών καθορίζεται εις 15. «5.Η Διαρκής Ιερά Σύνοδος δι’ αποφάσεώς της δύναται να χορηγήση επί πλέον 30 νέας υποτροφίας εις αλλοδαπούς, προερχομένους ειδικώς εκ των Ορθοδόξων Εκκλησιών Ρωσίας, Σερβίας, Ρουμα-νίας, Βουλγαρίας, Γεωργίας, και Αλβανίας (πέντε δι’ εκάστην εξ αυτών), δια Θεολογικάς ή μεταπτυ-χιακάς σπουδάς εν Ελλάδι». Η μέσα σε «» παρ. 5 προστέθηκε από τον υπ’ αριθ. 66/1992 της 17 Ιουν.-7 Ιουλ. 1992 (ΦΕΚ Α΄116) Κανονισμό της Ιεράς Συνόδου της Εκκλησίας της Ελλάδος Άρθρ.3.-1.Προς αντιμετώπισιν των διαφόρων θεμάτων, τα οποία συνεπάγεται η χορήγησις υποτροφιών, συνιστάται παρά τη Συνοδική Επιτροπή επί των Διοθροδόξων και Διαχριστιανικών Σχέσεων ειδική Υποεπιτροπή Υποτροφιών. 2.Η Υποεπιτροπή Υποτροφιών συγκροτείται εκ του Προέδρου της Συνοδικής Επιτροπής επί των Διορθοδόξων και Διαχριστιανικών Σχέσεων, και των Αρχιερατικών Μελών των Συνοδικών Επιτροπών Διορθοδόξων και Διαχριστιανικών Σχέσεων, και Εκκλησιαστικής Εκπαιδεύσεως και του Γενικού Διευθυντού της Αποστολικής Διακονίας. Χρέη Γραμματέως της Υποεπιτροπής επί των Εκκλησιαστικών Υποτροφιών εκτελεί ο Γραμματεύς της Συνοδικής Επιτροπής Διορθοδόξων και Διαχριστιανικών Σχέσεων, αναπληρούμενος υπό του παρ’ αυτού ειδικού Συνεργάτου. (Αντί για τη σελ. 212,41(β) Σελ. 212,41(γ) Τεύχος 1315 Σελ. 53 Εκκλησιαστικές Υποτροφίες 33.Δ.ζ.1-2 3.Κύριον έργον της Υποεπιτροπής Υποτροφιών είναι η επιλογή των καταλλήλων κληρικών και υποψηφίων κληρικών, εις ους θα χορηγώνται αι υποτροφίαι. ΚΕΦΑΛΑΙΟΝ Β΄ Υποτροφίαι δια σπουδάς εις το εξωτερικόν Άρθρ.4.-1.Υποτροφίαι δια σπουδάς εις το εξωτερικόν χορηγούνται υπό της Διαρκούς Ιεράς Συνόδου εισηγήσει της υπό του άρθρ. 3 προβλεπομένης Υποεπιτροπής εις κληρικούς ή και υποψηφίους κληρικούς, πτυχιούχους ελληνικών Θεολογικών Σχολών. 2.Αι υποτροφίαι αυταί χορηγούνται μόνον δια μεταπτυχιακάς Θεολογικάς σπουδάς. 3.Κατ’ εξαίρεσιν δύναται να αποφασισθή η χορήγησις υποτροφίας εις κληρικόν και δια μη Θεολογικάς σπουδάς προς κάλυψιν ζωτικής τινός ανάγκης Εκκλησιαστικού Οργανισμού. Άρθρ.5.-1.Αι υπό της Εκκλησίας χορηγούμεναι υποτροφίαι προκηρύσσονται κατά μήνα Ιανουάριον εκάστου έτους δια του Περιοδικού ΕΚΚΛΗΣΙΑ και της Εφημερίδος ΕΚΚΛΗΣΙΑΣΤΙΚΗ ΑΛΗΘΕΙΑ. 2.Η διάρκεια εκάστης χορηγουμένης υποτροφίας ορίζεται δι’ έν ακαδημαϊκόν έτος, ήτοι κατ’ αρχάς δια δέκα μήνας και συγκεκριμένως από 1ης Οκτωβρίου μέχρι 31ης Ιουλίου. Η υποτροφία δύναται να παραταθή μέχρι πέρατος των σπουδών, αλλά δεν δύναται να υπερβή τα τρία έτη. 3.Η ανανέωσις της υποτροφίας γίνεται πάντοτε ητιολογημένως, κατόπιν αξιολογήσεως της πορείας των σπουδών του έχοντος την υποτροφίαν δεόντως πιστοποιουμένης. 4.Δια την ανανέωσιν απαιτείται βεβαίωσις περί του ήθους, του εκκλησιαστικού φρονήματος και της εν γένει διαγωγής του υποτρόφου, χορηγουμένη υπό του Έλληνος Ορθοδόξου Μητροπολίτου εν τη Μητροπολιτική περιφερεία του οποίου σπουδάζει ο υπότροφος. 5.Παρατεινομένης της υποτροφίας, η χρηματική επιχορήγησις του υποτρόφου δεν διακόπτεται κατά τους μεταξύ των ακαδημαϊκών ετών παρεμβαλλομένους δύο θερινούς μήνας. Άρθρ.6.-Απαραίτητοι προϋποθέσεις χορηγήσεως υποτροφίας δια σπουδάς εις το εξωτερικόν είναι: α)Η ιδιότης του κληρικού ή υποψηφίου κληρικού εγκύρως βεβαιουμένη. β)Συστατικόν γράμμα του οικείου Αρχιερέως. γ)Αντίγραφον πτυχίου. δ)Βεβαίωσις της Θεολογικής Σχολής, εξ ης απεφοίτησεν ο υποψήφιος υπότροφος, εις την οποίαν να εμφαίνηται η αναλυτική κατ’ έτος επίδοσις και βαθμολογία αυτού. ε)Ηλικία ουχί ανωτέρα των 40 ετών. Εις εκτάκτους περιπτώσεις η Δ.Ι.Σ. δύναται να μεταθέτη και πέραν των 40 ετών το όριον ηλικίας του υποψηφίου. ς)Έγγραφος δήλωσις, ότι μετά το πέρας των σπουδών αυτού ο υποψήφιος θα τεθή εις τη διάθεσιν της Ιεράς Συνόδου, ίνα υπηρετήση ως αύτη ήθελεν ορίσει. Σελ. 212,42(γ) Τεύχος 1315 Σελ. 54 ζ)Υποβολή πιστοποιητικών γεννήσεως σπουδών, εκκλησιαστικής καταστάσεως και βιογραφικού σημειώματος. η)Βεβαίωσις της οικείας Σχολής του Πανεπιστημίου εις το οποίον ο υποψήφιος προτίθεται να σπουδάση ότι γίνεται υπ’ αυτού δεκτός, υποβαλλομένη εις την αρμοδίαν Υποεπιτροπήν Υποτροφιών μέχρι τέλους του μηνός Απριλίου, ήτοι ένα εξάμηνον μετά την χορήγησιν της υποτροφίας. Άρθρ.7.-1.Ο υπότροφος οφείλει να γνωρίζη εις την αρμοδίαν Υποεπιτροπήν Υποτροφιών ως και εις τας Ελληνικάς Αρχάς, (Εκκλησιαστικάς και Πολιτικάς) του Εξωτερικού, την ακριβή διεύθυνσιν της μονίμου κατοικίας του εν Ελλάδι και εν τη Αλλοδαπή, ενημερώνη δε σχετικώς αυτάς δια πάσαν μεταβολήν. 2.Ομοίως έχει χρέος να τελή εις επικοινωνίαν μετά της Υποεπιτροπής Υποτροφιών, την οποίαν και θα πληροφορή εγγράφως καθ’ έκαστον ακαδημαϊκόν έτος περί των σπουδών αυτού, εφαρμοζομένων των εν των Ι.Κ.Υ. ισχυόντων. 3.Ο υπότροφος περατών τας σπουδάς αυτού και επιστρέφων εις Ελλάδα, καταθέτει εις την Υποεπιτροπήν Υποτροφιών αντίγραφον των εν τω Εξωτερικώ κτηθέντων τίτλων του, κατά την εκτύπωσιν δε της σχετικής διατριβής σημειώνει εν αυτή, ότι ταύτην συνέταξεν ως υπότροφος της Εκκλησίας της Ελλάδος. 4.Οι κληρικοί υπότροφοι δεν δύνανται να υπηρετούν κατά τον χρόνον των σπουδών των εν τη αλλοδαπή ως τακτικοί εφημέριοι εις Ελληνικάς Κοινότητας, εφ’ όσον δεν είναι διωρισμένοι εφημέριοι και διατελούν εν εκπαιδευτική αδεία θα λαμβάνουν και τας εν Ελλάδι αποδοχάς των. Άρθρ.8.-Εις υπαλλήλους Εκκλησιαστικών Ν.Π.Δ.Δ. υποτροφία χορηγείται μόνον μετά την υπ’ αυτών προηγουμένην χορήγησιν της σχετικής αδείας και συμφώνως προς τας διατάξεις του Κώδικος Εκκλησιαστικών Υπαλλήλων. 33.Δ.ζ.2 Εκκλησιαστικές Υποτροφίες  ΚΕΦΑΛΑΙΟΝ Γ΄ Υποτροφίαι χορηγούμεναι εις Αλλοδαπούς Άρθρ.9.-1.Σκοπός των εις αλλοδαπούς υποτροφιών είναι η διευκόλυνσις των Ορθοδόξων τοπικών Εκκλησιών να δημιουργήσουν ελληνομαθείς λειτουργούς-στελέχη και η δι’ αυτών σύσφιξις των σχέσεων της Εκκλησίας της Ελλάδος μετά των εν λόγω Εκκλησιών. 2.Αι υποτροφίαι αυταί χορηγούνται εις κληρικούς ή Θεολόγους υποδεικνυομένους υπό των Προκαθημένων των Εκκλησιών ή και υπό των οικείων αυτών επισκόπων. 3.Αι εν λόγω υποτροφίαι, χορηγούνται μόνον δια Θεολογικάς σπουδάς, πανεπιστημιακάς ή μεταπτυχιακάς. 4.Εις εξαιρετικάς περιπτώσεις η Δ.Ι.Σ. δύναται να χορηγή υποτροφίαν διαρκείας ενός έτους εις αλλοδαπούς καθηγητάς δια σοβαράν επιστημονικήν έρευναν επί εκκλησιαστικών θεμάτων.